ส่วนที่ 2

ยุทธศาสตร์องค์กรปกครองส่วนท้องถิ่น

**(1) ความสัมพันธ์ระหว่างแผนพัฒนาระดับมหภาค**

**1) แผนยุทธศาสตร์ชาติ 20 ปี (พ.ศ.2561-2580)**

**วิสัยทัศน์**

“ประเทศไทยมีความมั่นคง มั่งคั่ง ยั่งยืน

เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”

**1. ยุทธศาสตร์ ด้านความมั่นคง**

1.1 การรักษาความสงบภายในประเทศ

1.2 การป้องกันและแก้ไขปัญหาที่มีผลกระทบต่อความมั่นคง

1.3 การพัฒนาศักยภาพของประเทศให้พร้อมเผชิญภัยคุกคามที่กระทบต่อความมั่นคงของชาติ

1.4 การบูรณาการความร่วมมือด้านความมั่นคงกับอาเซียนและนานาชาติ

1.5 การพัฒนากลไกการบริหารจัดการความมั่นคงแบบองค์รวม

**2. ยุทธศาสตร์ ด้านการสร้างความสามารถในการแข่งขัน**

2.1 การเกษตรสร้างมูลค่า

2.2 อุตสาหกรรมและบริการแห่งอนาคต

2.3 สร้างความหลากหลายด้านการท่องเที่ยว

2.4 โครงสร้างพื้นฐาน เชื่อมไทย เชื่อมโลก

2.5 พัฒนาเศรษฐกิจบนพื้นฐานผู้ประกอบการยุคใหม่

**3. ยุทธศาสตร์ ด้านการพัฒนาและเสริมสร้างศักยภาพทรัพยากรมนุษย์**

3.1 การปรับเปลี่ยนค่านิยมและวัฒนธรรม มุ่งเน้นให้สถาบันทางสังคมร่วมปลูกฝังค่านิยมและวัฒนธรรมที่พึงประสงค์

3.2 การพัฒนาศักยภาพคนตลอดช่วงชีวิต

3.3 ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ 21

3.4 การตระหนักถึงพหุปัญญาของมนุษย์ที่หลากหลาย

3.5 การเสริมสร้างให้คนไทยมีสุขภาวะที่ดีครอบคลุมทั้งด้านกาย ใจ สติปัญญา และสังคม

3.6 การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์

3.7 การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

**4. ยุทธศาสตร์ ด้านการสร้างโอกาสและความเสมอภาคทางสังคม**

4.1 การลดความเหลื่อมล้ำ สร้างความเป็นธรรมในทุกมิติ

4.2 การกระจายศูนย์กลางความเจริญทางเศรษฐกิจ สังคมและเทคโนโลยี

4.3 การเสริมสร้างพลังทางสังคม

4.4 การเพิ่มขีดความสามารถของชุมชนท้องถิ่นในการพัฒนาการพึ่งตนเองและการจัดการตนเอง

**5. ยุทธศาสตร์ ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม**

5.1 สร้างการเติบโตอย่างยั่งยืนบนสังคมเศรษฐกิจสีเขียว

5.2 สร้างการเติบโตอย่างยั่งยืนบนสังคมเศรษฐกิจภาคทะเล

5.3 สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ

5.4 พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง

5.5 พัฒนาความมั่นคงน้ำ พลังงาน และเกษตรที่เป็นมิตรต่อสิ่งแวดล้อม

5.6 ยกระดับกระบวนทัศน์เพื่อกำหนดอนาคตประเทศ

**6. ยุทธศาสตร์ ด้านการปรับสมดุลและพัฒนาระบบการบริหารจัดการภาครัฐ**

6.1 ภาครัฐที่ยึดประชาชนเป็นศูนย์กลางตอบสนองความต้องการ และให้บริการอย่างสะดวก รวดเร็ว โปร่งใส

6.2 ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมาย และเชื่อมโยงการพัฒนาในทุกระดับ ทุกประเด็น ทุกภารกิจและทุกพื้นที่

6.3 ภาครัฐมีขนาดเล็กลงเหมาะสมกับภารกิจ ส่งเสริมให้ประชาชนและทุกภาคส่วนมีส่วนร่วม ในการพัฒนาประเทศ

6.4 ภาครัฐมีความทันสมัย

6.5 บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำนึก มีความสามารถสูง มุ่งมั่นและเป็นมืออาชีพ

6.6 ภาครัฐมีความโปร่งใส ปลอดการทุจริตและประพฤติมิชอบ

6.7 กฎหมายมีความสอดคล้องเหมาะสมกับบริบทต่างๆ และมีเท่าที่จำเป็น

6.8 กระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค

2) แผนพัฒนาเศรษฐกิจและสังคมแห่งชาติ ฉบับที่ 13 (พ.ศ.2566-2570)

การกำหนดทิศทางของแผนพัฒนาเศรษฐกิจและสังคมแห่งชาติ ฉบับที่ 13 ให้ประเทศสามารถก้าวข้ามความท้าทายต่างๆ เพื่อให้“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” ตามเจตนารมณ์ของยุทธศาสตร์ชาติ ได้อาศัยหลักการและแนวคิด 4 ประการ ดังนี้

1. หลักปรัชญาของเศรษฐกิจพอเพียง โดยสืบสาน รักษา ต่อยอดการพัฒนาตามหลักปรัชญาของ เศรษฐกิจพอเพียง ผ่านการกำหนดทิศทางการพัฒนาประเทศอย่างมีเหตุผล ความพอประมาณ ภูมิคุ้มกัน   
บนฐานของความรู้ คุณธรรม และความเพียร โดยคำนึงถึงความสอดคล้องกับสถานการณ์และเงื่อนไข ระดับประเทศและระดับโลกทั้งในปัจจุบันและอนาคตอันใกล้ และศักยภาพของทุนทางเศรษฐกิจ ทุนทางสังคม และทุนทางทรัพยากรธรรมชาติและสิ่งแวดล้อมของประเทศ ให้ความสำคัญกับการเสริมสร้างความสมดุล   
ในมิติต่างๆ ทั้งความสมดุลระหว่างการพัฒนาความสามารถในการแข่งขันกับต่างประเทศกับความสามารถ   
ในการพึ่งตนเองได้อย่างมั่นคง ความสมดุลของการกระจายโอกาสเพื่อลดความเหลื่อมล้ำระหว่างกลุ่มคน และพื้นที่ และความสมดุลทางธรรมชาติเพื่อให้คนอยู่ร่วมกับทรัพยากรธรรมชาติและสิ่งแวดล้อมได้อย่างยั่งยืน รวมถึงการบริหารจัดการองคาพยพต่างๆ ของประเทศให้พร้อมรับกับความเสี่ยงที่เกิดจากการเปลี่ยนแปลง   
ทั้งภายนอกและภายในประเทศ นอกจากนี้ในการวางแผนและการขับเคลื่อนแผนไปสู่การปฏิบัติต้องอาศัย   
องค์ความรู้ทางวิชาการที่รอบด้านและพิจารณาด้วยความรอบคอบ ควบคู่กับการยึดถือผลประโยชน์   
ของประชาชนส่วนรวมเป็นที่ตั้ง และมุ่งมั่นผลักดันให้การพัฒนาบรรลุเป้าหมายที่ตั้งไว้

2. การสร้างความสามารถในการ “ล้มแล้ว ลุกไว” โดยมุ่งเน้นการพัฒนาใน 3 ระดับ ประกอบด้วย   
1) การพร้อมรับ หรือ ระดับ “อยู่รอด” ในการแก้ไขข้อจำกัดหรือจุดอ่อนที่มีอยู่ ซึ่งเป็นผลให้ประชาชน ประสบความยากลำบากในการดำรงชีวิต หรือทำให้ประเทศมีความเปราะบางต่อการเปลี่ยนแปลง จากภายนอกและภายใน รวมถึงการสร้างความพร้อมในทุกระดับในการรับมือกับสภาวะวิกฤติที่อาจเกิดขึ้น ให้สามารถฟื้นคืนสู่ภาวะปกติได้อย่างรวดเร็ว 2) การปรับตัว หรือ ระดับ “พอเพียง” ในการปรับเปลี่ยน ปัจจัยที่จำเป็นเพื่อเสริมสร้างความมั่นคงทางเศรษฐกิจ สังคม และสิ่งแวดล้อม ตั้งแต่ในระดับครอบครัว ชุมชน พื้นที่ และประเทศ รวมถึงปรับทิศทาง รูปแบบ และแนวทางการพัฒนาให้สอดรับกับกระแสการเปลี่ยนแปลงของโลกยุคใหม่ และ 3) การเปลี่ยนแปลงเพื่อพร้อมเติบโตอย่างยั่งยืน หรือ ระดับ “ยั่งยืน” ในการผลักดัน ให้เกิดการเปลี่ยนแปลงเชิงโครงสร้างในมิติต่างๆ เพื่อเสริมสร้างความสามารถของบุคคลและสังคม ในการพัฒนาอย่างต่อเนื่อง รวมทั้งเพื่อสนับสนุนให้ประเทศสามารถเติบโตได้อย่างมีคุณภาพและยั่งยืน

3. เป้าหมายการพัฒนาอย่างยั่งยืนของสหประชาชาติโดยกำหนดทิศทางการพัฒนาที่อยู่บนพื้นฐานของแนวคิด “ไม่ทิ้งใครไว้ข้างหลัง” มุ่งเสริมสร้างคุณภาพชีวิตที่ดีให้กับประชาชนทุกกลุ่ม ทั้งในมิติของการมีปัจจัยที่จำเป็นสำหรับการดำรงชีวิตขั้นพื้นฐานที่เพียงพอ การมีสภาพแวดล้อมที่ดี การมีปัจจัย สนับสนุนให้มีสุขภาพที่สมบูรณ์ทั้งทางร่างกายและจิตใจ การมีโอกาสที่จะใช้ศักยภาพของตน ในการสร้างความเป็นอยู่ที่ดี และการมุ่งส่งต่อทรัพยากรธรรมชาติและสิ่งแวดล้อมที่ดีไปยังคนรุ่นต่อไป

4. การพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว โดยให้ความสำคัญกับ   
การประยุกต์ใช้องค์ความรู้ทางด้านวิทยาศาสตร์ เทคโนโลยีสมัยใหม่ และความคิดสร้างสรรค์ เพื่อสร้าง มูลค่าเพิ่มทางเศรษฐกิจ ควบคู่กับการรักษาความสมดุลระหว่างการอนุรักษ์และการใช้ประโยชน์จากฐาน ทรัพยากรธรรมชาติและความหลากหลายทางชีวภาพ รวมถึงการปรับเปลี่ยนรูปแบบการผลิต การให้บริการ และการบริโภคเพื่อลดผลกระทบต่อสิ่งแวดล้อม

เพื่อถ่ายทอดเป้าหมายหลักไปสู่ภาพของการขับเคลื่อนที่ชัดเจนในลักษณะของวาระการพัฒนาที่เอื้อให้เกิดการทำงานร่วมกันของหลายหน่วยงานและหลายภาคส่วนในการผลักดันการพัฒนาเรื่องใดเรื่องหนึ่งให้เกิดผลได้อย่างเป็นรูปธรรม แผนพัฒนาฯ ฉบับที่ 13 จึงได้กำหนดหมุดหมายการพัฒนา จำนวน 13 หมุดหมาย ซึ่งเป็นการบ่งบอกถึงสิ่งที่ประเทศไทยปรารถนาจะ “เป็น” หรือมุ่งหวังจะ “มี” เพื่อสะท้อนประเด็นการพัฒนาที่มีลำดับความสำคัญสูงต่อการพลิกโฉมประเทศไทยสู่ “สังคมก้าวหน้า เศรษฐกิจสร้างมูลค่าอย่างยั่งยืน”   
โดยหมุดหมายทั้ง 13 ประการ แบ่งออกได้เป็น 4 มิติ ดังนี้

**1. มิติภาคการผลิตและบริการเป้าหมาย ประกอบไปด้วย**

**หมุดหมายที่ 1 ไทยเป็นประเทศชั้นนำด้านสินค้าเกษตรและเกษตรแปรรูปมูลค่าสูง**

กลยุทธ์ที่ 1 การประยุกต์ใช้เทคโนโลยีและนวัตกรรมแบบมุ่งเป้า เพื่อให้เกิดการยกระดับกระบวนการผลิตและสร้างมูลค่าเพิ่ม

กลยุทธ์ที่ 2 การส่งเสริมการผลิตและการขยายตัวของตลาด ของสินค้าเกษตรและผลิตภัณฑ์เกษตรแปรรูปที่มีมูลค่าเพิ่มสูง อาทิ ผลผลิตเกษตรปลอดภัย สมุนไพรแปรรูป อาหารทางการแพทย์ อาหารทางเลือก อาหารฟังก์ชัน พลังงาน วัสดุและเคมีชีวภาพ โปรตีนจากพืชและแมลง

กลยุทธ์ที่ 3 การขยายผลรูปแบบเกษตรยั่งยืนที่เป็นมิตรกับสิ่งแวดล้อมและมีมูลค่าเพิ่มสูงจากแบบอย่างความสำเร็จในประเทศ เช่น เกษตรตามโมเดลเศรษฐกิจ BCG เกษตรปลอดภัย วนเกษตร เกษตรอินทรีย์ ท่องเที่ยวเกษตร ประมงพื้นบ้าน การทำประมงถูกกฎหมาย และการปฏิบัติต่อแรงงานที่ถูกต้อง เป็นต้น

กลยุทธ์ที่ 4 การพัฒนาระบบบริหารจัดการน้ำเพื่อการเกษตรให้มีความสมดุลระหว่างอุปสงค์และอุปทาน รวมทั้งการใช้น้ำซ้ำ

กลยุทธ์ที่ 5 การส่งเสริมให้เอกชนลงทุนพัฒนาตลาดกลางและตลาดออนไลน์สินค้าเกษตร รวมถึงสินค้ากลุ่มปศุสัตว์และประมง

กลยุทธ์ที่ 6 การสนับสนุนระบบประกันภัยและรับรองคุณภาพมาตรฐานสินค้าเกษตรและสินค้าเกษตรแปรรูปที่เกษตรกรเข้าถึงได้

กลยุทธ์ที่ 7 การพัฒนาประสิทธิภาพการบริหารจัดการฟาร์มและกิจกรรมหลังการเก็บเกี่ยว เพื่อลดต้นทุน และเพิ่มมูลค่าผลผลิตของเกษตรกร

กลยุทธ์ที่ 8 การส่งเสริมให้เกษตรกรมีที่ทำกินและรักษาพื้นที่เกษตรกรรมที่เหมาะสมไว้เป็นฐานการผลิตการเกษตร

กลยุทธ์ที่ 9 การพัฒนาฐานข้อมูลและคลังข้อมูลที่เกี่ยวข้องกับการเกษตร รวมทั้งผลักดันให้มีการใช้ข้อมูลอย่างมีประสิทธิภาพ

กลยุทธ์ที่ 10 การพัฒนาให้เกิดระบบการบริหารจัดการเพื่อความมั่นคงทางด้านอาหาร

กลยุทธ์ที่ 11 การยกระดับขีดความสามารถของเกษตรกรและสถาบันเกษตรกร

กลยุทธ์ที่ 12 การพัฒนากลไกเพื่อเชื่อมโยงภาคีต่างๆ ทั้งภาคเอกชน ส่วนราชการ กลุ่มเกษตรกร และนักวิชาการในพื้นที่ ในการเป็นหุ้นส่วนทางเศรษฐกิจในการพัฒนาภาคเกษตรตลอดห่วงโซ่อุปทาน

**หมุดหมายที่ 2 ไทยเป็นจุดหมายของการท่องเที่ยวที่เน้นคุณภาพและความยั่งยืน**

กลยุทธ์ที่ 1 การส่งเสริมการพัฒนากิจกรรม สินค้าและบริการ การท่องเที่ยวมูลค่าเพิ่มสูง

กลยุทธ์ที่ 2 การพัฒนาและยกระดับการท่องเที่ยวที่มีศักยภาพรองรับนักท่องเที่ยวทั่วไป

กลยุทธ์ที่ 3 การยกระดับบริการและการบริหารจัดการการท่องเที่ยวให้ได้มาตรฐานเป็นที่ยอมรับของตลาดสากล

กลยุทธ์ที่ 4 การพัฒนาทักษะและศักยภาพของบุคลากรในภาคการท่องเที่ยวให้สอดคล้องกับการท่องเที่ยวคุณภาพสูงที่นำไปสู่การสร้างมูลค่าและความยั่งยืน เช่น การให้บริการด้วยใจ ความเข้าใจและภูมิใจในวัฒนธรรมของท้องถิ่น ภาษา การสื่อสาร ดิจิทัล การเล่าเรื่อง ความสะอาดปลอดภัย และการดูแลรักษาสิ่งแวดล้อม เป็นต้น

กลยุทธ์ที่ 5 การปรับปรุงกฎหมาย/กฎระเบียบ และขั้นตอนที่ล้าสมัยและเป็นอุปสรรคต่อการทำธุรกิจและการขอใบอนุญาตของผู้ประกอบการรายย่อย เพื่อสร้างแรงจูงใจให้เกิดการพัฒนาไปสู่การท่องเที่ยวที่มีคุณภาพและยั่งยืน

กลยุทธ์ที่ 6 การพัฒนาระบบข้อมูลการท่องเที่ยวให้เป็นระบบการท่องเที่ยวอัจฉริยะที่นักท่องเที่ยว ผู้ประกอบการ และภาครัฐ สามารถเข้าถึงและใช้ประโยชน์ได้ง่าย

**หมุดหมายที่ 3 ไทยเป็นฐานการผลิตยานยนต์ไฟฟ้าที่สำคัญของโลก**

กลยุทธ์ที่ 1 การส่งเสริมให้ผู้ใช้ในภาคส่วนต่างๆ ของประเทศปรับเปลี่ยนมาใช้ยานยนต์ไฟฟ้าเพิ่มมากขึ้น

กลยุทธ์ที่ 2 การสนับสนุนให้เกิดการขยายตัวของตลาดส่งออกยานยนต์ไฟฟ้า

กลยุทธ์ที่ 3 การกำหนดเป้าหมาย/แผน และดำเนินการเปลี่ยนผ่านอุตสาหกรรมยานยนต์เดิมไปสู่ยานยนต์ไฟฟ้าอย่างเป็นระบบชัดเจน ตลอดทั้งห่วงโซ่อุปทานในระยะ 5 ปี

กลยุทธ์ที่ 4 การยกระดับขีดความสามารถของผู้ประกอบการไทยในการลงทุนผลิตยานยนต์ไฟฟ้า แบตเตอรี่ และชิ้นส่วนสำคัญ

กลยุทธ์ที่ 5 มาตรการสำหรับกลุ่มผู้รับผลกระทบ

กลยุทธ์ที่ 6 การวิจัยพัฒนาเทคโนโลยีและนวัตกรรมที่เกี่ยวข้องกับยานยนต์ไฟฟ้าและยานยนต์ไร้คนขับ

กลยุทธ์ที่ 7 โครงสร้างพื้นฐานด้านพลังงานที่มีความพร้อมรองรับปริมาณการใช้งานยานยนต์ไฟฟ้าในอนาคตได้อย่างเหมาะสมและเพียงพอ

กลยุทธ์ที่ 8 การปรับปรุงและจัดทำกฎระเบียบที่เกี่ยวข้องให้เอื้อกับการเติบโตอุตสาหกรรมยานยนต์ไฟฟ้า และให้ความสำคัญกับการบูรณาการทำงานร่วมกันระหว่างรัฐและเอกชน

กลยุทธ์ที่ 9 การผลิตและพัฒนาทักษะแรงงานให้สอดคล้องกับความต้องการของอุตสาหกรรมยานยนต์ไฟฟ้า

กลยุทธ์ที่ 10 มาตรฐานด้านคุณสมบัติและความปลอดภัย

กลยุทธ์ที่ 11 การสนับสนุนเงินทุนให้กับผู้ประกอบการที่ลงทุนในอุตสาหกรรมยานยนต์พลังงานสะอาด

**หมุดหมายที่ 4 ไทยเป็นศูนย์กลางทางการแพทย์และสุขภาพมูลค่าสูง**

กลยุทธ์ที่ 1 บริการทางการแพทย์ที่มีศักยภาพในการสร้างมูลค่าทางเศรษฐกิจ

กลยุทธ์ที่ 2 ไทยเป็นศูนย์กลางบริการเพื่อส่งเสริมสุขภาพระดับโลก

กลยุทธ์ที่ 3 การสร้างมูลค่าเพิ่มให้อุตสาหกรรมทางการแพทย์และสุขภาพ

กลยุทธ์ที่ 4 การสร้างเสริมขีดความสามารถทางวิชาการด้านการศึกษา วิจัยและเทคโนโลยีทางการแพทย์

กลยุทธ์ที่ 5 การบริหารจัดการระบบบริการสุขภาพบนพื้นฐานความสมดุลทางเศรษฐกิจและสุขภาพของคนไทย

กลยุทธ์ที่ 6 การยกระดับศักยภาพระบบบริหารจัดการภาวะฉุกเฉินด้านสาธารณสุขเพื่อลดผลกระทบต่อบริการทางเศรษฐกิจและสุขภาพ

**หมุดหมายที่ 5 ไทยเป็นประตูการค้าการลงทุนและยุทธศาสตร์ทางโลจิสติกส์ที่สำคัญของภูมิภาค**

กลยุทธ์ที่ 1 การสร้างจุดยืนของไทยภายใต้บริบทโลกใหม่

กลยุทธ์ที่ 2 พัฒนาโครงสร้างพื้นฐานเพื่อเป็นประตูการค้าการลงทุนและฐานเศรษฐกิจสำคัญของภูมิภาค

กลยุทธ์ที่ 3 ผลักดันการลงทุนเพื่อปรับโครงสร้างอุตสาหกรรมเป้าหมายสู่ไทยแลนด์ 4.0

**หมุดหมายที่ 6 ไทยเป็นศูนย์กลางอุตสาหกรรมอิเล็กทรอนิกส์อัจฉริยะและอุตสาหกรรม**

**ดิจิทัลของอาเซียน**

กลยุทธ์ที่ 1 การขับเคลื่อนสังคมและเศรษฐกิจไทยด้วยดิจิทัล

กลยุทธ์ที่ 2 การพัฒนาต่อยอดฐานอุตสาหกรรมไฟฟ้าและอิเล็กทรอนิกส์

กลยุทธ์ที่ 3 อุตสาหกรรมดิจิทัลในประเทศที่สามารถแข่งขันได้

กลยุทธ์ที่ 4 การพัฒนาระบบนิเวศเพื่อสนับสนุนการพัฒนาอุตสาหกรรมอิเล็กทรอนิกส์อัจฉริยะ อุตสาหกรรมและบริการดิจิทัล

**2. มิติโอกาสและความเสมอภาคทางเศรษฐกิจและสังคม ประกอบไปด้วย**

**หมุดหมายที่ 7 ไทยมีวิสาหกิจขนาดกลางและขนาดย่อมที่เข้มแข็ง มีศักยภาพสูง และสามารถแข่งขันได้**

กลยุทธ์ที่ 1 การพัฒนาระบบนิเวศให้เอื้ออำนวยต่อการทำธุรกิจและการยกระดับความสามารถในการแข่งขันของวิสาหกิจขนาดกลางและขนาดย่อม

กลยุทธ์ที่ 2 การพัฒนาแพลตฟอร์มเชื่อมโยงฐานข้อมูลวิสาหกิจขนาดกลางและขนาดย่อม และส่งเสริมให้วิสาหกิจขนาดกลางและขนาดย่อมเข้าสู่ระบบ

กลยุทธ์ที่ 3 จัดให้มีกลไกทางการเงินที่เหมาะสมกับลักษณะเฉพาะของวิสาหกิจขนาดกลางและขนาดย่อมเพื่อให้วิสาหกิจขนาดกลางและขนาดย่อมทุกกลุ่มสามารถเข้าถึงแหล่งทุนได้อย่างทั่วถึง

กลยุทธ์ที่ 4 การส่งเสริมการพัฒนา วิสาหกิจขนาดกลางและขนาดย่อมให้เป็นผู้ประกอบการในยุคดิจิทัล

กลยุทธ์ที่ 5 การยกระดับประสิทธิภาพกระบวนการส่งเสริมวิสาหกิจขนาดกลางและขนาดย่อมของภาครัฐ

กลยุทธ์ที่ 6 การพัฒนาระบบนิเวศให้เอื้อต่อการสร้างธุรกิจสตาร์ทอัพ และผู้ประกอบการที่ขับเคลื่อนด้วยนวัตกรรม รวมทั้งให้เข้าถึงแหล่งเงินทุนที่เหมาะสม และเชื่อมโยงเข้าสู่เครือข่ายระดับโลก และยกระดับสู่ตลาดต่างประเทศ

กลยุทธ์ที่ 7 การส่งเสริมวิสาหกิจเพื่อสังคมให้มีศักยภาพการดำเนินการในเชิงธุรกิจ

**หมุดหมายที่ 8 ไทยมีพื้นที่และเมืองอัจฉริยะที่น่าอยู่ ปลอดภัย เติบโตได้อย่างยั่งยืน**

กลยุทธ์ที่ 1 การสร้างความเข้มแข็งเศรษฐกิจฐานราก

กลยุทธ์ที่ 2 การส่งเสริมกลไกความร่วมมือภาครัฐ เอกชน ประชาชน และประชาสังคม เพื่อการพัฒนาพื้นที่และเมือง

กลยุทธ์ที่ 3 การสร้างความพร้อมด้านโครงสร้างพื้นฐาน โลจิสติกส์ และดิจิทัลรองรับพื้นที่เศรษฐกิจหลักและเมือง

กลยุทธ์ที่ 4 การเสริมสร้างความเข้มแข็งในการบริหารจัดการพื้นที่และเมือง

**หมุดหมายที่ 9 ไทยมีความยากจนข้ามรุ่นลดลง และมีความคุ้มครองทางสังคมที่เพียงพอ**

**เหมาะสม**

กลยุทธ์ที่ 1 การแก้ปัญหาความยากจนข้ามรุ่นแบบมุ่งเป้าให้ครัวเรือนหลุดพ้นความยากจนอย่างยั่งยืน

กลยุทธ์ที่ 2 การสร้างโอกาสที่เสมอภาคแก่เด็กจากครัวเรือนยากจนข้ามรุ่น

กลยุทธ์ที่ 3 การยกระดับความคุ้มครองทางสังคมสำหรับคนทุกช่วงวัย

กลยุทธ์ที่ 4 การพัฒนาระบบความคุ้มครองทางสังคมให้มีประสิทธิภาพ

กลยุทธ์ที่ 5 การบูรณาการฐานข้อมูลเพื่อลดความยากจนข้ามรุ่นและจัดความคุ้มครองทางสังคม

**3. มิติความยั่งยืนของทรัพยากรธรรมชาติและสิ่งแวดล้อม**

**หมุดหมายที่ 10 ไทยมีเศรษฐกิจหมุนเวียนและสังคมคาร์บอนต่ำ**

กลยุทธ์ที่ 1 การพัฒนาอุตสาหกรรมและบริการตามหลักเศรษฐกิจหมุนเวียนและสังคมคาร์บอนต่ำ

กลยุทธ์ที่ 2 การสร้างรายได้สุทธิให้ชุมชน ท้องถิ่น และเกษตรกร จากเศรษฐกิจหมุนเวียนและสังคมคาร์บอนต่ำ

กลยุทธ์ที่ 3 การฟื้นฟูทรัพยากรธรรมชาติและเพิ่มประสิทธิภาพการใช้ทรัพยากรอย่างชาญฉลาดบนหลักปรัชญาของเศรษฐกิจพอเพียง

กลยุทธ์ที่ 4 การพัฒนาเทคโนโลยี นวัตกรรมและกลไกสนับสนุนเศรษฐกิจหมุนเวียนและสังคมคาร์บอนต่ำ

กลยุทธ์ที่ 5 การปรับพฤติกรรมทางเศรษฐกิจและการดำรงชีพเข้าสู่วิถีชีวิตใหม่อย่างยั่งยืน

**หมุดหมายที่ 11 ไทยสามารถลดความเสี่ยงและผลกระทบจากภัยธรรมชาติและการเปลี่ยนแปลงสภาพภูมิอากาศ**

กลยุทธ์ที่ 1 การป้องกันและลดผลกระทบจากภัยธรรมชาติและการเปลี่ยนแปลงสภาพภูมิอากาศในพื้นที่สำคัญ

กลยุทธ์ที่ 2 การพัฒนาและเพิ่มศักยภาพประชาชนและชุมชนในการรับมือกับภัยธรรมชาติและการเปลี่ยนแปลงสภาพภูมิอากาศ

กลยุทธ์ที่ 3 การใช้วิทยาศาสตร์และเทคโนโลยีในการบริหารจัดการความเสี่ยงจากภัยธรรมชาติและการเปลี่ยนแปลงสภาพภูมิอากาศ

กลยุทธ์ที่ 4 การอนุรักษ์ฟื้นฟูทรัพยากรธรรมชาติระบบนิเวศเพื่อป้องกันและลดผลกระทบจากภัยธรรมชาติและการเปลี่ยนแปลงสภาพภูมิอากาศ

กลยุทธ์ที่ 5 การส่งเสริมความร่วมมือกับต่างประเทศเพื่อบริหารจัดการ และลดความเสี่ยงจากภัยธรรมชาติและการเปลี่ยนแปลงสภาพภูมิอากาศ

**4. มิติปัจจัยผลักดันการพลิกโฉมประเทศ**

**หมุดหมายที่ 12 ไทยมีกำลังคนสมรรถนะสูง มุ่งเรียนรู้อย่างต่อเนื่อง ตอบโจทย์การพัฒนา**

**แห่งอนาคต**

กลยุทธ์ที่ 1 คนไทยทุกช่วงวัยได้รับการพัฒนาในทุกมิติ

กลยุทธ์ที่ 2 การพัฒนากำลังคนสมรรถนะสูง

กลยุทธ์ที่ 3 ส่งเสริมการเรียนรู้ตลอดชีวิต

**หมุดหมายที่ 13 ไทยมีภาครัฐที่ทันสมัย มีประสิทธิภาพ และตอบโจทย์ประชาชน**


กลยุทธ์ที่ 1 การพัฒนาคุณภาพการให้บริการภาครัฐที่ตอบโจทย์ สะดวก และประหยัด

กลยุทธ์ที่ 2 การปรับเปลี่ยนการบริหารจัดการและโครงสร้างของภาครัฐให้ยืดหยุ่นเชื่อมโยง เปิดกว้างและมีประสิทธิภาพเพื่อรองรับการเปลี่ยนแปลงที่เอื้อต่อการพัฒนาประเทศ

กลยุทธ์ที่ 3 การปรับเปลี่ยนภาครัฐเป็นรัฐบาลดิจิทัลที่ใช้ข้อมูลในการบริหารจัดการเพื่อการพัฒนาประเทศ

กลยุทธ์ที่ 4 การสร้างระบบบริหารภาครัฐที่ส่งเสริมการปรับเปลี่ยนและพัฒนาบุคลากรให้มีทักษะที่จำเป็นในการให้บริการภาครัฐดิจิทัล และปรับปรุงกฎหมาย ระเบียบ มาตรการภาครัฐให้เอื้อต่อการพัฒนาประเทศ

**แผนภาพความเชื่อมระหว่างหมุดหมายการพัฒนากับเป้าหมายหลัก**



**3) เป้าหมายการพัฒนาที่ยั่งยืน (Sustainable Development Goals : SDGs)**

เป้าหมายการพัฒนาที่ยั่งยืน (Sustainable Development Goals : SDGs) มีทั้งหมด 17 **เป้าหมาย** ประกอบด้วย

เป้าหมายที่ 1 : ขจัดความยากจนทุกรูปแบบในทุกพื้นที่

เป้าหมายที่ 2 : ยุติความหิวโหย บรรลุความมั่นคงทางอาหารและยกระดับโภชนาการและส่งเสริมเกษตรกรรมที่ยั่งยืน

เป้าหมายที่ 3 : สร้างหลักประกันว่าคนมีชีวิตที่มีสุขภาพดีและส่งเสริมความเป็นอยู่ที่ดีสำหรับทุกคน  
ในทุกวัย

เป้าหมายที่ 4 : สร้างหลักประกันว่าทุกคนมีการศึกษาที่มีคุณภาพอย่างครอบคลุมและเท่าเทียม และสนับสนุนโอกาสในการเรียนรู้ตลอดชีวิต

เป้าหมายที่ 5 : บรรลุความเท่าเทียมระหว่างเพศ และเสริมอำนาจให้แก่สตรีและเด็กหญิง

เป้าหมายที่ 6 : สร้างหลักประกันว่าจะมีการจัดให้มีน้ำและสุขอนามัยสำหรับทุกคนและมีการบริหารจัดการที่ยั่งยืน

เป้าหมายที่ 7 : สร้างหลักประกันให้ทุกคนสามารถเข้าถึงพลังงานสมัยใหม่ที่ยั่งยืนในราคาที่ย่อมเยา

เป้าหมายที่ [8 : ส่งเสริมการเติบโตทางเศรษฐกิจที่ต่อเนื่อง ครอบคลุม และยั่งยืน การจ้างงานเต็มที่   
มีผลิตภาพ และการมีงานที่เหมาะสมสำหรับทุกคน](http://sdgmove.com/2016/10/06/goal-8-decent-work-and-economic-growth/)

[เป้าหมายที่ 9 : สร้างโครงสร้างพื้นฐานที่มีความทนทาน ส่งเสริมการพัฒนาอุตสาหกรรมที่ครอบคลุมและยั่งยืน และส่งเสริมนวัตกรรม](http://sdgmove.com/2016/10/06/goal-9-industry-innovation-and-infrastructure/)

[เป้าหมายที่ 10 : ลดความไม่เสมอภาคภายในประเทศและระหว่างประเทศ](http://sdgmove.com/2016/10/07/goal-10-reduced-inequality/)

[เป้าหมายที่ 11 : ทำให้เมืองและการตั้งถิ่นฐานของมนุษย์มีความครอบคลุม ปลอดภัย มีภูมิต้านทานและยั่งยืน](http://sdgmove.com/2016/10/07/goal-11-sustainable-cities-and-communities/)

[เป้าหมายที่ 12 : สร้างหลักประกันให้มีรูปแบบการผลิตและการบริโภคที่ยั่งยืน](http://sdgmove.com/2016/10/07/goal-12-responsible-consumption-and-production/)

[เป้าหมายที่ 13 : ปฏิบัติการอย่างเร่งด่วนเพื่อต่อสู้การเปลี่ยนแปลงสภาพภูมิอากาศและผลกระทบ  
ที่เกิดขึ้น](http://sdgmove.com/2016/10/07/goal-13-climate-action/)

[เป้าหมายที่ 14 : อนุรักษ์และใช้ประโยชน์จากมหาสมุทร ทะเล และทรัพยากรทางทะเลอย่างยั่งยืนเพื่อการพัฒนาที่ยั่งยืน](http://sdgmove.com/2016/10/07/goal-14-life-below-water/)

[เป้าหมายที่ 15 : ปกป้อง ฟื้นฟู และสนับสนุนการใช้ระบบนิเวศบนบกอย่างยั่งยืน จัดการป่าไม้อย่างยั่งยืนต่อสู้การกลายสภาพเป็นทะเลทราย หยุดการเสื่อมโทรมของที่ดินและฟื้นสภาพดิน และหยุดยั้งการสูญเสียความหลากหลายทางชีวภาพ](http://sdgmove.com/2016/10/07/goal-15-life-on-land/)

[เป้าหมายที่ 16 : ส่งเสริมสังคมที่สงบสุขและครอบคลุมเพื่อการพัฒนาที่ยั่งยืน ให้ทุกคนเข้าถึงความยุติธรรม และสร้างสถาบันที่มีประสิทธิภาพ รับผิดชอบ และครอบคลุมในทุกระดับ](http://sdgmove.com/2016/10/07/goal-16-peace-justice-and-strong-institution/)

เป้าหมายที่ 17 : เสริมความเข้มแข็งให้แก่กลไกการดำเนินงานและฟื้นฟูหุ้นส่วนความร่วมมือระดับโลกเพื่อการพัฒนาที่ยั่งยืน

เป้าหมายการพัฒนาทั้ง 17 ข้อ สะท้อน “3 เสาหลักของมิติความยั่งยืน” (Three Pillars of Sustainability) คือ มิติด้านสังคม เศรษฐกิจ และสิ่งแวดล้อม บวกกับอีก 2 มิติ คือ มิติด้านสันติภาพและสถาบัน และมิติด้านหุ้นส่วนการพัฒนา ที่เชื่อมร้อยทุกมิติของความยั่งยืนไว้ด้วยกัน รวมเป็น 5 มิติ องค์การสหประชาชาติ แบ่งเป้าหมาย 17 ข้อ ออกเป็น 5 กลุ่ม (เรียกว่า 5 Ps) ประกอบด้วย

1. People (มิติด้านสังคม): ครอบคลุมเป้าหมายที่ 1 ถึง เป้าหมายที่ 5

2. Prosperity (มิติด้านเศรษฐกิจ): ครอบคลุมเป้าหมายที่ 7 ถึง เป้าหมายที่ 11

3. Planet (มิติด้านสิ่งแวดล้อม): ครอบคลุมเป้าหมายที่ 6 เป้าหมายที่ 12 ถึง เป้าหมายที่ 15

4. Peace (มิติด้านสันติภาพและสถาบัน): ครอบคลุมเป้าหมายที่ 16

5. Partnership (มิติด้านหุ้นส่วนการพัฒนา): ครอบคลุมเป้าหมายที่ 17

**4) แผนพัฒนาภาค /แผนพัฒนากลุ่มจังหวัด/แผนพัฒนาจังหวัด/แผนพัฒนาอำเภอ**

**4.1 แผนพัฒนาภาคใต้ (พ.ศ.2566-2570)**

**วิสัยทัศน์**

“แหล่งท่องเที่ยวและบริการที่มีคุณภาพ แหล่งผลิตสินค้าเกษตร

ปลอดภัยและมูลค่าสูง เชื่อมโยงเศรษฐกิจระหว่างภูมิภาค”

**ยุทธศาสตร์**

**1. พัฒนาและยกระดับการท่องเที่ยวและบริการ และธุรกิจต่อเนื่องด้านการท่องเที่ยว  
สู่การท่องเที่ยวและบริการที่มีมาตรฐานและมีมูลค่าสูง**

1.1 พัฒนาแหล่งท่องเที่ยวและระบบบริการพื้นฐานและสิ่งอำนวยความสะดวก

1.2 ยกระดับมาตรฐานบริการการท่องเที่ยวและส่งเสริมธุรกิจบริการต่อเนื่องกับการท่องเที่ยว

1.3 พัฒนากิจกรรมและบริการท่องเที่ยวให้มีความหลากหลายและสร้างสรรค์

1.4 ประชาสัมพันธ์การท่องเที่ยวและส่งเสริมการตลาดด้วยเทคโนโลยีดิจิทัล

**2. พัฒนาและยกระดับอุตสาหกรรมการแปรรูปสินค้าเกษตรด้วยนวัตกรรมเพื่อสร้างมูลค่าเพิ่ม**

2.1 ส่งเสริมการพัฒนาอุตสาหกรรมโอเลโอเคมีคอลแบบครบวงจร

2.2 สนับสนุนการวิจัยและพัฒนาเทคโนโลยีชีวภาพ

2.3 สนับสนุนผู้ประกอบการ SMEs และ Start Up

**3. พัฒนาและส่งเสริมการผลิตและการแปรรูปเพื่อสร้างมูลค่าเพิ่มสินค้าเกษตรหลักของภาค**

3.1 เพิ่มประสิทธิภาพการผลิตและพัฒนาคุณภาพผลผลิตโดยการใช้เทคโนโลยีและนวัตกรรม ทางการเกษตร

3.2 ยกระดับการผลิตสินค้าเกษตรที่เป็นอัตลักษณ์ของภาค

3.3 ต่อยอดการพัฒนาการผลิตสู่ระบบเกษตรมาตรฐานต่างๆ

3.4 ส่งเสริมการทำการเกษตรแบบผสมผสาน

3.5 สร้างความเข้มแข็งให้กับกลุ่มเกษตรกร

3.6 พัฒนาโครงสร้างพื้นฐานและระบบโลจิสติกส์เพื่อสนับสนุนภาคการเกษตร

3.7 พัฒนาระบบตลาดที่ทันสมัยและมีความหลากหลายให้กับเกษตรกรและกลุ่มเกษตรกร

**4. อนุรักษ์ ฟื้นฟู และบริหารจัดการทรัพยากรธรรมชาติและสิ่งแวดล้อมอย่างเป็นระบบ เพื่อเป็นฐานการพัฒนาที่ยั่งยืน**

4.1 เพิ่มประสิทธิภาพการจัดการฐานทรัพยากรให้มีความอุดมสมบูรณ์

4.2 บริหารจัดการน้ำอย่างเป็นระบบเพื่อป้องกันและแก้ไขปัญหาอุทกภัยและภัยแล้ง

4.3 ส่งเสริมการใช้พลังงานทดแทนและเพิ่มประสิทธิภาพการใช้พลังงานเพื่อสร้างความมั่นคง ด้านพลังงาน

4.4 บริหารจัดการและแก้ไขปัญหาสิ่งแวดล้อม ทั้งขยะ น้ำเสีย และมลพิษทางอากาศ

**5. พัฒนาพื้นที่เศรษฐกิจพิเศษชายแดนและด่านชายแดนให้เอื้อต่อการค้าการลงทุน**

5.1 พัฒนาพื้นที่บริเวณเขตเศรษฐกิจพิเศษชายแดนให้มีความพร้อมสำหรับรองรับกิจกรรมทางเศรษฐกิจและสามารถเชื่อมโยงกับประเทศเพื่อนบ้าน

5.2 พัฒนาโครงสร้างพื้นฐาน สิ่งอำนวยความสะดวก และระบบโลจิสติกส์

5.3 สนับสนุนมาตรการจูงใจให้กับผู้ประกอบการเพื่อให้เกิดการค้าการลงทุนในพื้นที่

5.4 เตรียมความพร้อมกำลังแรงงานที่มีศักยภาพเพื่อรองรับการประกอบการในพื้นที่เศรษฐกิจพิเศษ

**6. พัฒนาพื้นที่ระเบียงเศรษฐกิจภาคใต้ เพื่อเป็นพื้นที่เศรษฐกิจใหม่และสามารถเชื่อมโยง การค้าการลงทุนกับเขตพัฒนาเศรษฐกิจพิเศษภาคตะวันออก และกลุ่มประเทศ BIMSTEC** (จังหวัดชุมพร ระนอง สุราษฎร์ธานี และนครศรีธรรมราช)

6.1 พัฒนาประตูการค้าฝั่งตะวันตก (Western Gateway)

6.2 พัฒนาประตูสู่การท่องเที่ยวอ่าวไทยและอันดามัน (Royal Coast & Andaman Route)

6.3 พัฒนาอุตสาหกรรมฐานชีวภาพและการแปรรูปการเกษตรมูลค่าสูง (Bio-Based & Processed Agricultural Products)

6.4 การอนุรักษ์ทรัพยากรธรรมชาติการส่งเสริมวัฒนธรรม และการพัฒนาเมืองน่าอยู่ (Green Culture & Livable Cities)

**4.2 แผนพัฒนากลุ่มจังหวัดภาคใต้ฝั่งอ่าวไทย (ชุมพร สุราษฏร์ธานี นครศรีธรรมราช พัทลุง สงขลา)**

**(พ.ศ.2566-2570)**

**วิสัยทัศน์**

**“**พัฒนาการท่องเที่ยว การเกษตร อุตสาหกรรมชีวภาพ   
สู่ผลิตภัณฑ์และบริการที่มีคุณภาพ และมูลค่าสูงอย่างยั่งยืน”

**ยุทธศาสตร์**

**1. การพัฒนาการเกษตร (ด้านพืช ประมง ปศุสัตว์ สมุนไพร และไม้เศรษฐกิจ)**

1.1 การเพิ่มปริมาณผลผลิต การลดต้นทุนการผลิต พืช สัตว์สัตว์น้ำเศรษฐกิจ และรายได้จากการเพาะปลูก การปศุสัตว์เพิ่มขึ้นโดยใช้เทคโนโลยีและการจัดการสมัยใหม่

1.2 การแปรรูปผลผลิตทางการเกษตรไปสู่ ผลิตภัณฑ์มูลค่าสูง และพัฒนาระบบการเก็บรักษาผลผลิต ผลิตภัณฑ์

1.3 การพัฒนาการตลาดผลผลิต ผลิตภัณฑ์ทาง การเกษตร และการจัดการด้าน Logistic

1.4 การควบคุมมาตรฐาน พืช สัตว์เศรษฐกิจหลักในพื้นที่ และมาตรฐานอาหาร

1.5 การขับเคลื่อนเกษตรอินทรีย์เกษตรปลอดภัย

1.6 การขับเคลื่อนเกษตรแปลงใหญ่

1.7 การขับเคลื่อน oil Palm city, Herbal city, Rubber city

1.8 การส่งเสริมการเลี้ยงสัตว์เศรษฐกิจ และแมลงเศรษฐกิจเดิมและชนิดใหม่

1.9 การเพิ่มพื้นที่ปลูกไม้เศรษฐกิจ

1.10 การปลูกพืชสมุนไพรเพื่อการค้า

1.11 การพัฒนาเกษตรกรสู่การเป็นเกษตรกรอัจฉริยะ และการทำการเกษตรแบบครบวงจร

1.12 การพัฒนาหน่วยงานภาครัฐ ภาคเอกชน ภาคประชาสังคมด้านการเกษตรในพื้นที่ให้มี ศักยภาพในการสนับสนุนภาคการเกษตรในพื้นที่

**2. การพัฒนาด้านการท่องเที่ยว**

2.1 การพัฒนาแหล่งท่องเที่ยว/กิจกรรมท่องเที่ยวเดิม/ใหม่

2.2 การพัฒนาแหล่งท่องเที่ยว/กิจกรรมการท่องเที่ยว/route ท่องเที่ยวใหม่

2.3 การเชื่อมโยงการท่องเที่ยวกับภาคเศรษฐกิจอื่น เช่น การท่องเที่ยวเชิงเกษตร

2.4 การท่องเที่ยวเชิงสุขภาพ (การแพทย์ การแพทย์แผนไทย)

2.5 การขับเคลื่อนการท่องเที่ยวแบบ MICE

2.6 การพัฒนาโครงสร้างพื้นฐานด้านการท่องเที่ยว และสิ่งอำนวยความสะดวกด้านการท่องเที่ยว สำหรับกลุ่มผู้สูงอายุและผู้พิการ

2.7 การพัฒนาด้านการตลาด และการประชาสัมพันธ์

2.8 การพัฒนาการบริหารจัดการด้านการ ท่องเที่ยว (ความปลอดภัย ระบบสาธารณสุข และสุขภาพของนักท่องเที่ยว และผู้ให้บริการ)

2.9 การยกระดับการท่องเที่ยวชุมชนเพื่อการรองรับนักท่องเที่ยวระดับกลาง และระดับสูง

2.10 การพัฒนาบุคลากรภาครัฐ ภาคเอกชน ภาคประชาสังคมด้านการท่องเที่ยว

2.11 การพัฒนาระบบเทคโนโลยีสารสนเทศด้าน การท่องเที่ยวให้มีความครบถ้วนสมบูรณ์ เพื่อบริหารจัดการด้านการท่องเที่ยวให้มีประสิทธิภาพ

2.12 การพัฒนาอุตสาหกรรมเกี่ยวเนื่อง (โรงแรม ร้านอาหาร ผลิตภัณฑ์ชุมชน OTOP ผลิตภัณฑ์/บริการชุมชน

**3. การพัฒนาด้านอุตสาหกรรม การค้า การลงทุน และการค้าระหว่างประเทศ**

3.1 การสร้าง SME ใหม่และการพัฒนาสร้างความเข้มแข็งให้แก่ SME เดิม

3.2 การสร้างความเข้มแข็งให้กับวิสาหกิจชุมชนเพื่อพัฒนาไปสู่อุตสาหกรรมชุมชน

3.3 การขับเคลื่อนอุตสาหกรรมชีวภาพ เพื่อสร้างมูลค่าเพิ่มให้แก่ผลผลิตทางการเกษตร ประมง และการเพาะเลี้ยงสัตว์น้ำ (เช่น oleochemical Function & Future food, Cosmetic)

3.4 การพัฒนาระบบตลาดของผลผลิตทางการเกษตร และผลิตภัณฑ์แปรรูปทั้งระบบ online และ offline

3.5 การขับเคลื่อนการพัฒนาเขตเศรษฐกิจพิเศษ และระเบียงเศรษฐกิจ

3.6 การพัฒนาผู้ประกอบการ ผู้ประกอบการ digital และบุคลากรภาครัฐที่เกี่ยวข้องให้มีความรู้  
มีทักษะในการประยุกต์ใช้ Digital เทคโนโลยี เทคโนโลยีอื่น และการจัดการสมัยใหม่

3.7 การส่งเสริมการค้า การลงทุน และการตลาดแก่เกษตรกร กลุ่มเกษตรกร และผู้ประกอบการ

3.8 การสนับสนุนการศึกษาเพื่อสร้างแรงงานระดับ อาชีวะและพัฒนาฝีมือ และทักษะแรงงาน

3.9 เสริมสร้างความเข้มแข็งด้านอาชีพ และรายได้ ของกำลังแรงงาน และผู้ประกอบการ

**4. การพัฒนาโครงสร้างพื้นฐาน การขนส่งโลจิสติกส์เครือข่ายการสื่อสาร และพลังงาน**

4.1 การพัฒนาเครือข่ายถนนสายรองในพื้นที่ให้ได้มาตรฐาน

4.2 การพัฒนาท่าเทียบเรือน้ำลึกเพื่อการขนส่งสินค้า และท่าเทียบเรือเพื่อการท่องเที่ยว

4.3 พัฒนาการขนส่งระบบรางเชื่อมโยงฝั่งอ่าวไทย - อันดามัน และระบบรถไฟรางคู่

4.4 ปรับปรุงการขนส่งทางอากาศระหว่างภูมิภาคและระหว่างประเทศ

4.5 ปรับปรุงการขนส่งทางเรือระหว่างภูมิภาค

4.6 การพัฒนาเครือข่ายอินเตอร์เน็ตความเร็วสูง และ Free wifi ในเขตเมืองและสถานที่ท่องเที่ยว

4.7 พัฒนาศูนย์กระจายสินค้าในพื้นที่

4.8 สร้างความมั่นคงของระบบสาธารณปูโภคในพื้นที่เพื่อรองรับการพัฒนาด้านต่าง ๆ

4.9 สนับสนุน ส่งเสริม การใช้พลังงานทดแทนในชุมชน และภาคการเกษตร

**5. การพัฒนาด้านสังคมและสิ่งแวดล้อม**

5.1 การบริหารจัดการขยะมลพิษ และน้ำเสียในพื้นที่

5.2 การแก้ไขปัญหาการกัดเซาะชายฝั่ง การฟื้นฟูแหล่งน้ำในพื้นที่กลุ่มจังหวัด

5.3 ส่งเสริมการลงทุนที่เป็นมิตรต่อสิ่งแวดล้อม และการลดการปล่อยก๊าซเรือนกระจก

5.4 ส่งเสริมการอนุรักษ์ป่า การปลูกป่า การปลูกป่าชุมชน และป่าชายเลน

5.5 การพัฒนาคุณภาพดิน และน้ำ

5.6 การแก้ปัญหาน้ำท่วม และน้ำแล้ง

5.7 ส่งเสริมการอนุรักษ์ทรัพยากรทะเล และชายฝั่ง

5.8 มีศูนย์การแพทย์และการบริการทางการแพทย์อย่างครบวงจร

5.9 การพัฒนาเทคโนโลยีทางการแพทย์ และสาธารณสุข เพื่อรองรับสังคมผู้สูงอายุ

5.10 การมีองค์กร และกิจกรรมในการดูแลผู้สูงอายุ

5.11 การสร้างระบบกลไกในการเฝ้าระวังโรคอุบัติใหม่และอุบัติซ้ำ และภัยพิบัติ

5.12 พัฒนาเครือข่ายองค์กรพัฒนาเมืองและชุมชน

5.13 เสริมสร้างศักยภาพชุมชนในการพึ่งพาตนเอง และพึ่งพากันเองและสร้างภูมิคุ้มกัน ทางสังคมให้กับชุมชน

5.14 การเสริมสร้างความเข้มแข็งของครอบครัว ชุมชน องค์กรเครือข่าย สหกรณ์และวิสาหกิจชุมชน

5.15 สร้างกลไกในการให้เกิดการทำงานเชื่อมโยงกันของหน่วยงานต่างๆ ที่จำเป็นต้องทำงาน ประสานงานกันในลักษณะเป็นหน่วยงานที่รับผิดชอบในการพัฒนา ต้นน้ำ กลางน้ำ ปลายน้ำของประเด็นพัฒนา

5.16 พัฒนากลไกเพื่อสร้างความเข้าใจระหว่างหน่วยงานภาครัฐกับภาคเอกชน ภาคประชาสังคม เพื่อสร้างการยอมรับการพัฒนา

5.17 การพัฒนา Smart Living City

5.18 ส่งเสริม สนับสนุน การสร้างเสริมสุขภาพอนามัยของประชาชนในพื้นที่

5.19 ความสำเร็จของการบริหารจัดการการพัฒนากลุ่มจังหวัด

**4.3 แผนพัฒนาจังหวัดพัทลุง (พ.ศ.2566-2570)**

**วิสัยทัศน์**

“เมืองแห่งความยั่งยืนด้านเศรษฐกิจ สังคม ความมั่นคง สิ่งแวดล้อมและทรัพยากรธรรมชาติ”

“Value Based economy and Sustainability Phatthalung”

**ยุทธศาสตร์**

1) การพัฒนาเศรษฐกิจมูลค่าสูงที่ยั่งยืนจากฐานการเกษตร อุตสาหกรรมต่อเนื่องจากการเกษตรและผลิตภัณฑ์ชุมชนและท้องถิ่น  
 2) การพัฒนาการท่องเที่ยวและกีฬาเพื่อสร้างมูลค่าเพิ่มทางเศรษฐกิจ

3) การพัฒนาคนคุณภาพ สังคมแห่งโอกาส เอื้ออาทร อยู่เย็นเป็นสุขและเสมอภาค สู่เมืองแห่งปัญญา   
อุดมด้วยนวัตกรรม และสุขภาวะที่ยั่งยืน

4) การจัดการทรัพยากรธรรมชาติเพื่อเป็นหลักประกันของการเติบโตบนคุณภาพชีวิตที่เป็นมิตรกับ  
สิ่งแวดล้อมที่ยั่งยืน

5) การพัฒนาโครงสร้างพื้นฐาน การคมนาคมและโลจิสติกส์ และการบริหารจัดการบ้านเมืองที่น่าอยู่  
และทันสมัย เชื่อมโยงภาคใต้ฝั่งอ่าวไทย ภาคใต้ฝั่งอันดามัน จังหวัดชายแดนภาคใต้ และอาเซียนตอนใต้

**4.4 แผนพัฒนาอำเภอควนขนุน (พ.ศ.2566-2570)**

**วิสัยทัศน์**

“ชุมชนเข้มแข็ง การท่องเที่ยวเชิงนิเวศน์ เมืองเศรษฐกิจพอเพียง”

**ยุทธศาสตร์**

1) การพัฒนาคนและสังคมให้มีคุณภาพ  
 2) การพัฒนาท่องเที่ยวเชิงนิเวศน์

3) การจัดการทรัพยากรธรรมชาติและสิ่งแวดล้อมที่ยั่งยืน

4) การเพิ่มขีดความสามารถภาคเกษตร อุตสาหกรรมต่อเนื่อง

5) การเสริมสร้างการบริหารกิจการบ้านเมืองที่ดี

**4.5 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด (พ.ศ.2566-2570)**

**วิสัยทัศน์**

“คนมีคุณภาพชีวิตที่ดี มีเศรษฐกิจมั่นคง ดำรงวัฒนธรรมท้องถิ่น”

**ยุทธศาสตร์ที่ 1 การเสริมสร้างความมั่นคง**

|  |  |
| --- | --- |
| **เป้าหมาย** | **กลยุทธ์** |
| 1. สถาบันหลักของชาติ มีความเข้มแข็งเป็นศูนย์กลางยึดเหนี่ยวจิตใจของประชาชน  2. ชุมชนมีความเข้มแข็งในการดูแลตนเองให้มีความ ปลอดภัยจากภัยคุกคามในทุกรูปแบบ  3. ประชาชนมีความมั่นคงปลอดภัยในชีวิตและทรัพย์สินเพิ่มขึ้น | 1. เสริมสร้างให้ประชาชน รัก ยึดมั่น และธำรงรักษาไว้ ซึ่งสถาบันหลักของชาติ  2. เสริมสร้างภูมิคุ้มกันจากภัยคุกคามในทุกรูปแบบ (อาทิ ยาเสพติด โรคติดต่อ ภัยธรรมชาติ ไซเบอร์ การค้ามนุษย์)  3. สร้างความมั่นคง ปลอดภัย ในชีวิตและทรัพย์สินของประชาชน |

**ยุทธศาสตร์ที่ 2 การพัฒนาโครงสร้างพื้นฐานและระบบโลจิสติกส์**

|  |  |
| --- | --- |
| **เป้าหมาย** | **กลยุทธ์** |
| 1. โครงสร้างพื้นฐานได้มาตรฐานและคุณภาพดีขึ้น  2. ระบบโลจิสติกส์มีความเชื่อมโยงทั่วถึงทั้ง ภาคบริการ ภาคเกษตร และการท่องเที่ยว | 1. พัฒนาระบบโครงสร้างพื้นฐานด้านคมนาคมขนส่งและสาธารณูปโภค  2. ส่งเสริมสนับสนุนให้มีระบบโลจิสติกส์ที่เชื่อมโยงทั่วถึงกัน  3. ส่งเสริมการพัฒนาพื้นที่ให้สอดคล้องกับผังเมือง |

**ยุทธศาสตร์ที่ 3 การสร้างความเข้มแข็งภาคเกษตรและระบบเศรษฐกิจ**

|  |  |
| --- | --- |
| **เป้าหมาย** | **กลยุทธ์** |
| 1. ผลผลิตทางการเกษตรมีคุณภาพและมูลค่าเพิ่ม มากขึ้น  2. เศรษฐกิจฐานรากมีความมั่นคงพึ่งพาตนเองได้ | 1. ส่งเสริมการสร้างมูลค่าเพิ่มสินค้าทางการเกษตรและผลิตภัณฑ์ชุมชนให้มีศักยภาพในการแข่งขัน  2. ส่งเสริมให้มีความมั่นคงทางเศรษฐกิจฐานราก ทั้งในระดับครัวเรือน ชุมชน และหมู่บ้าน  3. ส่งเสริมการสร้างองค์ความรู้และเทคโนโลยีและนวัตกรรมการผลิตเพื่อสร้างมูลค่าทางเศรษฐกิจ |

**ยุทธศาสตร์ที่ 4 ส่งเสริมการท่องเที่ยวชุมชน**

|  |  |
| --- | --- |
| **เป้าหมาย** | **กลยุทธ์** |
| 1. ชุมชนมีศักยภาพด้านการท่องเที่ยวเพิ่มขึ้น  2. จำนวนนักท่องเที่ยวและรายได้จากนักท่องเที่ยวเพิ่มขึ้น | 1. ส่งเสริมสนับสนุนการบริหารจัดการการท่องเที่ยวครบวงจร  2. พัฒนาโครงสร้างและสิ่งอำนวยความสะดวก ให้มีความพร้อมรองรับการท่องเที่ยว  3. ส่งเสริมสนับสนุนการจัดกิจกรรมท่องเที่ยวเชิงเกษตร วัฒนธรรม ประเพณี และท่องเที่ยวชุมชน  4. เสริมสร้างศักยภาพของบุคลากรที่เกี่ยวข้องเพื่อรองรับการขยายตัวสู่อุตสาหกรรมการท่องเที่ยว |

**ยุทธศาสตร์ที่ 5 การพัฒนาและเสริมสร้างศักยภาพทรัพยากรมนุษย์**

|  |  |
| --- | --- |
| **เป้าหมาย** | **กลยุทธ์** |
| 1. คนพัทลุงเป็นคนดี คนเก่ง มีการพัฒนาอย่างสมดุลรอบด้าน ทั้งด้านร่างกายสติปัญญา และคุณธรรม จริยธรรม เป็นผู้มีความรู้และทักษะในศตวรรษที่ 21  2. คนพัทลุงมีสุขภาวะที่ดีขึ้น  3. คนพัทลุงรักการออกกำลังกาย เล่นกีฬา และได้รับการพัฒนาสู่ระดับอาชีพ | 1. พัฒนาคุณภาพการจัดการศึกษา ในระบบ นอกระบบและตามอัธยาศัยเพื่อการเรียนรู้ตลอดชีวิต  2. ส่งเสริมสนับสนุนให้มีการพัฒนารูปแบบและกิจกรรมการสร้างสุขภาวะทุกช่วงวัย โดยให้ความสำคัญกับผู้สูงอายุ คนพิการและกลุ่มคนเปราะบาง  3. ส่งเสริมสนับสนุนการออกกำลังกาย การเล่นกีฬา นันทนาการ และการกีฬาเพื่อพัฒนาสู่ระดับอาชีพ |

**ยุทธศาสตร์ที่ 6 การส่งเสริม ศาสนา ศิลปะ ประเพณีวัฒนธรรมและภูมิปัญญาท้องถิ่น**

|  |  |
| --- | --- |
| **เป้าหมาย** | **กลยุทธ์** |
| 1. คนพัทลุงมีจิตสำนึกในการอนุรักษ์สืบสานศิลปะ ประเพณี วัฒนธรรมและภูมิปัญญาท้องถิ่น  2. คนพัทลุงปฏิบัติตนได้ตามหลักศาสนา | 1.ส่งเสริมสนับสนุนการจัดกิจกรรม อนุรักษ์สืบสานประเพณี วัฒนธรรม และภูมิปัญญาท้องถิ่น  2. ส่งเสริมสนับสนุนศาสนา ให้มีความเข้มแข็งเป็น ศูนย์รวมในการบ่มเพาะยึด เหนี่ยวจิตใจ |

**ยุทธศาสตร์ที่ 7 การพัฒนาทรัพยากรธรรมชาติและสิ่งแวดล้อม**

|  |  |
| --- | --- |
| **เป้าหมาย** | **กลยุทธ์** |
| 1. ทรัพยากรธรรมชาติและสิ่งแวดล้อม มีความสมบูรณ์อย่างสมดุลและยั่งยืน | 1. ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อม  2. จัดการมลพิษที่มีผลกระทบต่อสิ่งแวดล้อมทั้งระบบ ให้เป็นไปตามมาตรฐาน  3. เพิ่มประสิทธิภาพการบริหารจัดการทรัพยากรน้ำอย่างยั่งยืน |

**ยุทธศาสตร์ที่ 8 การพัฒนาประสิทธิภาพการบริหารจัดการองค์กรปกครองส่วนท้องถิ่น**

|  |  |
| --- | --- |
| **เป้าหมาย** | **กลยุทธ์** |
| 1. องค์กรปกครองส่วนท้องถิ่นมีประสิทธิภาพสูง ตามหลักธรรมาภิบาลในการจัดบริการและกิจกรรมสาธารณะ เพื่อตอบสนองความต้องการของประชาชน | 1. พัฒนาประสิทธิภาพการบริหารจัดการและ การจัดระบบบริการที่ทันสมัยสู่องค์กรภาครัฐ 4.0  2. สร้างภาพลักษณ์ที่ดีขององค์กรปกครองส่วนท้องถิ่นด้วยการประชาสัมพันธ์ข้อมูลข่าวสารเชิงรุก อย่างมืออาชีพ |

**(2) ยุทธศาสตร์ของเทศบาลตำบลควนขนุน (พ.ศ.2566-2570)**

**1) วิสัยทัศน์**

“บ้านเมืองสะอาด คุณภาพชีวิตดี เศรษฐกิจมั่นคง บริการโปร่งใส ใส่ใจประชาชน”

“Clean town, Good quality life, Stable economy, Clearly services, Care all people”

โดยกำหนดนิยามของวิสัยทัศน์ในการขับเคลื่อนช่วงปี พ.ศ.2566-2570 ดังนี้

บ้านเมืองสะอาด (Clean town) หมายถึง เทศบาลตำบลควนขนุนดำเนินการรักษาความสะอาด ของถนน ทางเดินที่สาธารณะ กำจัดมูลฝอยและสิ่งปฏิกูล รวมทั้ง อนุรักษ์ทรัพยากรและสิ่งแวดล้อม

คุณภาพชีวิตดี (Good quality life) หมายถึง ประชาชนของเทศบาลตำบลควนขนุน **กินดีอยู่ดี**

มีการงาน รายได้ที่มั่นคง มีการศึกษาที่ดี ชีวิตครอบครัวที่อบอุ่น สุขภาพแข็งแรง มีเสรีภาพ และมีความปลอดภัยในการดำรงชีวิต รวมทั้ง โครงสร้างพื้นฐาน สาธารณูปโภค สาธารณูปการ ได้รับการพัฒนาปรับปรุง ให้มีคุณภาพและมาตรฐาน

เศรษฐกิจมั่นคง (Stable economy) หมายถึง ประชาชนมีงานทำและรายได้ที่มั่นคง เทศบาลมีรายรับในการบริหารงาน

บริการโปร่งใส (Clearly services) หมายถึง การประพฤติปฏิบัติของบุคลากรตั้งอยู่บนฐานคติของความซื่อสัตย์สุจริต มีจิตสำนึกที่ดีต่อหน้าที่ สามารถตรวจสอบและชี้แจงได้ รวมถึงการเปิดเผยข้อมูลต่อสาธารณชน

ใส่ใจประชาชน (Care all people) หมายถึง การประพฤติปฏิบัติของบุคลากร มีสัมมาคารวะ มีน้ำใจ รับฟังความคิดเห็นของประชาชน ยึดประชาชนเป็นศูนย์กลางในการทำงานเพื่อประโยชน์อันดีแก่ประชาชน โดยใช้หลักเข้าใจ เข้าถึง พึ่งได้

**2) ยุทธศาสตร์ เป้าประสงค์ กลยุทธ์**

**ยุทธศาสตร์ที่ 1 การเสริมสร้างความมั่นคง**

|  |  |
| --- | --- |
| **เป้าประสงค์** | **กลยุทธ์** |
| 1. สถาบันหลักของชาติ มีความเข้มแข็งเป็นศูนย์กลางยึดเหนี่ยวจิตใจของประชาชน  2. ชุมชน มีความเข้มแข็งในการดูแลตนเองให้มีความ ปลอดภัยจากภัยคุกคามในทุกรูปแบบ  3. ประชาชนมีความมั่นคงปลอดภัยในชีวิตและทรัพย์สินเพิ่มขึ้น | 1. เสริมสร้างให้ประชาชน รัก ยึดมั่น และธำรงรักษาไว้ ซึ่งสถาบันหลักของชาติ  2. เสริมสร้างภูมิคุ้มกันจากภัยคุกคามในทุกรูปแบบ (อาทิ ยาเสพติด โรคติดต่อ ภัยธรรมชาติ ไซเบอร์ การค้ามนุษย์)  3. สร้างความมั่นคง ปลอดภัย ในชีวิตและทรัพย์สินของประชาชน  4. ส่งเสริมการป้องกัน บรรเทาสาธารณภัยและ การรักษาความสงบเรียบร้อย |

**ยุทธศาสตร์ที่ 2 การพัฒนาโครงสร้างพื้นฐานและระบบโลจิสติกส์**

|  |  |
| --- | --- |
| **เป้าประสงค์** | **กลยุทธ์** |
| 1. โครงสร้างพื้นฐานได้มาตรฐานและคุณภาพดีขึ้น | 1. พัฒนาระบบโครงสร้างพื้นฐาน สาธารณูปโภค และสาธารณูปการ  2. สนับสนุนการจัดทำและปรับปรุงผังเมือง |

**ยุทธศาสตร์ที่ 3 การสร้างความเข้มแข็งภาคเกษตรและระบบเศรษฐกิจ**

|  |  |
| --- | --- |
| **เป้าประสงค์** | **กลยุทธ์** |
| 1. ผลผลิตทางการเกษตร ผลิตภัณฑ์ชุมชน มีคุณภาพและมูลค่าเพิ่มมากขึ้น  2. เศรษฐกิจฐานรากมีความมั่นคงพึ่งพาตนเองได้ | 1. ส่งเสริมการประกอบอาชีพตามหลักปรัชญาเศรษฐกิจพอเพียง  2. ส่งเสริมการสร้างมูลค่าเพิ่มสินค้าทางการเกษตรและผลิตภัณฑ์ชุมชน  3. ส่งเสริมให้มีความมั่นคงทางเศรษฐกิจฐานราก ทั้งในระดับครัวเรือน และชุมชน  4. ส่งเสริมการสร้างองค์ความรู้ เทคโนโลยีและนวัตกรรมการผลิตเพื่อสร้างมูลค่าทางเศรษฐกิจ  5. ก่อสร้างและบำรุงรักษาแหล่งน้ำเพื่อการเกษตร |

**ยุทธศาสตร์ที่ 4 การส่งเสริมการท่องเที่ยวชุมชน**

|  |  |
| --- | --- |
| **เป้าประสงค์** | **กลยุทธ์** |
| 1. แหล่งท่องเที่ยวในชุมชนได้รับการพัฒนาตามมาตรฐานและได้ประชาสัมพันธ์ให้เป็นที่รู้จัก | 1. พัฒนาโครงสร้างพื้นฐานและสิ่งอำนวยความสะดวก ให้มีความพร้อมรองรับการท่องเที่ยว  2. ส่งเสริมสนับสนุนการจัดกิจกรรมท่องเที่ยวเชิงเกษตร วัฒนธรรม ประเพณี และท่องเที่ยวชุมชน  3. ส่งเสริมสนับสนุนการบริหารจัดการการท่องเที่ยว |

**ยุทธศาสตร์ที่ 5 การพัฒนาและเสริมสร้างศักยภาพทรัพยากรมนุษย์**

|  |  |
| --- | --- |
| **เป้าประสงค์** | **กลยุทธ์** |
| 1. คนเทศบาลตำบลควนขนุน เป็นคนดี คนเก่ง มีการพัฒนาอย่างสมดุลรอบด้าน ทั้งด้านร่างกาย สติปัญญา และคุณธรรม จริยธรรม เป็นผู้มีความรู้และทักษะในศตวรรษที่ 21  2. คนเทศบาลตำบลควนขนุน มีสุขภาวะที่ดีขึ้น  3. คนเทศบาลตำบลควนขนุน รักการออกกำลังกาย เล่นกีฬา และนันทนาการ | 1. พัฒนาคุณภาพการจัดการศึกษา ในระบบ นอกระบบ และตามอัธยาศัยเพื่อการเรียนรู้ตลอดชีวิต  2. พัฒนาคุณภาพชีวิต เด็ก เยาวชน สตรี ผู้สูงอายุ ผู้พิการ และผู้ด้อยโอกาส  3. ส่งเสริมสนับสนุนให้มีการพัฒนารูปแบบและกิจกรรมการสร้างสุขภาวะทุกช่วงวัย โดยให้ความสำคัญกับผู้สูงอายุ คนพิการและกลุ่มคนเปราะบาง  4. สนับสนุนการป้องกันโรค การควบคุมโรค  5. ส่งเสริมสนับสนุนการออกกำลังกาย การเล่นกีฬา และนันทนาการ |

**ยุทธศาสตร์ที่ 6 การส่งเสริม ศาสนา ศิลปะ ประเพณีวัฒนธรรมและภูมิปัญญาท้องถิ่น**

|  |  |
| --- | --- |
| **เป้าประสงค์** | **กลยุทธ์** |
| 1. คนเทศบาลตำบลควนขนุน มีจิตสำนึกใน การอนุรักษ์ สืบสานศิลปะ ประเพณี วัฒนธรรมและภูมิปัญญาท้องถิ่น  2. คนเทศบาลตำบลควนขนุน ปฏิบัติตนได้ตามหลักศาสนา | 1. ส่งเสริมสนับสนุนการจัดกิจกรรม อนุรักษ์สืบสาน ประเพณี วัฒนธรรม และภูมิปัญญาท้องถิ่น  2. ส่งเสริมสนับสนุนศาสนา ให้มีความเข้มแข็งเป็น ศูนย์รวมในการบ่มเพาะยึดเหนี่ยวจิตใจ |

**ยุทธศาสตร์ที่ 7 การพัฒนาทรัพยากรธรรมชาติและสิ่งแวดล้อม**

|  |  |
| --- | --- |
| **เป้าประสงค์** | **กลยุทธ์** |
| 1. ทรัพยากรธรรมชาติและสิ่งแวดล้อม มีความสมบูรณ์อย่างสมดุลและยั่งยืน | 1. ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อม  2. เพิ่มประสิทธิภาพการบริหารจัดการทรัพยากรน้ำ อย่างยั่งยืน |

**ยุทธศาสตร์ที่ 8 การพัฒนาประสิทธิภาพการบริหารจัดการองค์กรปกครองส่วนท้องถิ่น**

|  |  |
| --- | --- |
| **เป้าประสงค์** | **กลยุทธ์** |
| 1. ประชาชนมีส่วนร่วมในการพัฒนาท้องถิ่น  2. องค์กรปกครองส่วนท้องถิ่นมีประสิทธิภาพสูง ตามหลักธรรมาภิบาลในการจัดบริการและกิจกรรมสาธารณะเพื่อตอบสนองความต้องการของประชาชน | 1. ส่งเสริมการมีส่วนร่วมของประชาชนในการพัฒนาท้องถิ่น  2. พัฒนาประสิทธิภาพการบริหารจัดการและการจัดระบบบริการที่ทันสมัยสู่องค์กรภาครัฐ 4.0  3. สร้างภาพลักษณ์ที่ดีขององค์กรปกครองส่วนท้องถิ่นด้วยการประชาสัมพันธ์ข้อมูลข่าวสารเชิงรุก |

**3) ตัวชี้วัด**

1. กรณีโครงการโครงสร้างพื้นฐาน สาธารณูปโภคและสาธารณูปการ วัดคุณภาพงานจากการที่คณะกรรมการตรวจรับงานจ้างตรวจงาน โดยจะต้องได้คุณภาพงานเป็นไปตามแบบแปลนที่กำหนด ไม่มีปัญหาและข้อท้วงติง

2. กรณีโครงการด้านอื่นๆ วัดจากการบรรลุวัตถุประสงค์ที่กำหนดไว้ในโครงการ

**4) ค่าเป้าหมาย**

1. กรณีโครงการโครงสร้างพื้นฐาน สาธารณูปโภคและสาธารณูปการ มีค่าเป้าหมายเป็นจำนวนโครงการที่ได้รับการก่อสร้าง ปรับปรุง ซ่อมแซม ให้ได้มาตรฐานและมีคุณภาพ

2. กรณีโครงการด้านอื่นๆ มีค่าเป้าหมายเป็นร้อยละความพึงพอใจของผู้เข้าร่วมกิจกรรม/ผู้รับบริการ

**5) จุดยืนทางยุทธศาสตร์**

เทศบาลตำบลควนขนุน ได้ให้ความสำคัญต่อการดำเนินการแก้ไขปัญหาความเดือดร้อนและการพัฒนาคุณภาพชีวิตของประชาชนในพื้นที่ในด้านต่างๆ โดยเฉพาะการปรับปรุง ฟื้นฟู พัฒนาการจัดบริการสาธารณะ หรือโครงสร้างพื้นฐาน ซึ่งถือเป็นภารกิจหลักขององค์กรปกครองส่วนท้องถิ่น ตลอดจนการพัฒนาด้านการศึกษา สาธารณสุข อันเป็นรากฐานของการพัฒนาคน พัฒนาประเทศให้มีคุณภาพสูง การพัฒนาที่ยั่งยืนควบคู่กับการพัฒนาสังคม เศรษฐกิจ สภาพแวดล้อมต่างๆ ที่เกี่ยวข้องโดยตรงกับชีวิตความเป็นอยู่ของประชาชน โดยยึดหลักการมีส่วนร่วม ความสอดคล้องกับนโยบายรัฐบาลและแผนพัฒนาระดับต่างๆ รวมถึงการพิจารณา วิเคราะห์สภาพปัญหา ความต้องการของประชาชนและความพึงพอใจของประชาชนที่มีต่อการพัฒนา เทศบาลตำบลควนขนุน จึงกำหนดจุดยืนทางยุทธศาสตร์การพัฒนาไว้ 8 ประเด็นยุทธศาสตร์ ดังนี้

1. ยุทธศาสตร์ที่ 1 การเสริมสร้างความมั่นคง

2. ยุทธศาสตร์ที่ 2 การพัฒนาโครงสร้างพื้นฐานและระบบโลจิสติกส์

3. ยุทธศาสตร์ที่ 3 การสร้างความเข้มแข็งภาคเกษตรและระบบเศรษฐกิจ

4. ยุทธศาสตร์ที่ 4 ส่งเสริมการท่องเที่ยวชุมชน

5. ยุทธศาสตร์ที่ 5 การพัฒนาและเสริมสร้างศักยภาพทรัพยากรมนุษย์

6. ยุทธศาสตร์ที่ 6 การส่งเสริม ศาสนา ศิลปะ ประเพณีวัฒนธรรมและภูมิปัญญาท้องถิ่น

7. ยุทธศาสตร์ที่ 7 การพัฒนาทรัพยากรธรรมและสิ่งแวดล้อม

8. ยุทธศาสตร์ที่ 8 การพัฒนาประสิทธิภาพการบริหารจัดการองค์กรปกครองส่วนท้องถิ่น

**6) ความเชื่อมโยงของยุทธศาสตร์ในภาพรวม**

เทศบาลตำบลควนขนุนได้ใช้กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดพัทลุง เป็นแนวทางในการจัดทำแผนพัฒนาท้องถิ่น พ.ศ.2566-2570 เพื่อพัฒนาท้องถิ่นให้เป็นไปในแนวทางเดียวกันและสอดคล้องกับยุทธศาสตร์การพัฒนาขององค์กรปกครองส่วนท้องถิ่นในจังหวัดพัทลุง ยุทธศาสตร์การพัฒนาจังหวัดพัทลุง ยุทธศาสตร์พัฒนากลุ่มจังหวัดภาคใต้ฝั่งอ่าวไทย ยุทธศาสตร์ภาค แผนพัฒนาเศรษฐกิจและสังคมแห่งชาติ และยุทธศาสตร์ชาติ 20 ปี ดังนี้